पाएं अपने शहर की ताज़ा ख़बरें और फ्री ई-पेपरडाउनलोड करें
जिला प्रशासन और पुलिस ने रेड अलर्ट जन अनुशासन पखवाड़े का उल्लंघन करने पर दूसरे दिन मंगलवार काे 230 लाेगाें काे पकड़ कर उन्हें क्वारेंटाइन सेंटर भेजा है। इनके 132 वाहनाें काे पुलिस ने सीज किया है। साेमवार काे 113 लाेगाें काे बेवजह सड़क पर निकलने पर पकड़ कर क्वारेंटाइन सेंटर भिजवाया गया था।
इनमें से काेविड जांच नेगेटिव आने पर 93 लाेगाें काे घर भेज दिया गया है, जबकि पाॅजिटिव पाए गए लाेगाें के परिजनाें काे बुलाकर उन्हें हाेम आइसाेलेट कराया गया है। एसपी जगदीश चंद्र शर्मा के अनुसार मंगलवार काे क्वारेंटाइन सेंटर भेजे गए लाेगाें काे भी जयपुर रोड स्थित राजस्व प्रशिक्षण संस्थान में रखा गया है। इन सभी को आरटीपीसीआर रिपोर्ट आने के बाद छोड़ा जाएगा। क्वारेंटाइन सेंटर में रखे गए लोगों को खाने, पीने, सोने, दवा और जांच आदि का पूरा ध्यान रखा जा रहा है। उन्हें सोशल डिस्टेंसिंग के साथ भर्ती किया गया है।
सड़काें पर आवाजाही हुई कम
रेड अलर्ट जन अनुशासन पखवाड़े के दाैरान बेवजह सड़क पर निकल रहे लाेगाें पर पुलिस की सख्ती का असर मंगलवार काे शहर में नजर आया। पिछले दिनाें से काफी कम लाेग सड़काें पर नजर आए। पकड़े गए लाेगाें छाेड़ने के लिए पुलिस अधिकारियाें और जवानाें के पास सिफारिश के फाेन काॅल भी आ रहे हैं, लेकिन एसपी शर्मा के निर्देश के अनुसार पकड़े गए लापरवाह लाेगाें काे किसी की भी सिफारिश पर नहीं छाेड़ा जा रहा है।
इन्हें नियमानुसार क्वारेंटाइन सेंटर में रहकर काेविड जांच करानी हाेगी और रिपाेर्ट निगेटिव आने पर ही इन्हें छाेड़ा जा रहा रहा है। मंगलवार काे भी क्रिश्चियनगंज, सिविल लाइन, काेतवाली, गंज, क्लाकटावर, रामगंज, अलवर गेट और आदर्शनगर थाना पुलिस दलाें ने सड़काें पर निकले लाेगाें से सख्ती से पूछताछ की। संताेषजनक जवाब नहीं देने वालाें काे क्वारेंटाइन कराया गया, जबकि जरूरतमंद लाेगाें की पुलिस ने मदद भी की।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn